​ສ​ຫລ ພະ​ຍາ​ຍາມ ທີ່​ຈະ​ປັບ ຄວາມ​ສຳ​ພັນ ດ້ານ​ເສດ​ຖະ​ກິດ ແລະ ຍຸດ​ທະ​ສາດ ຄືນ​ໃໝ່ ກັບ​ຈີນ
​ປະ​ທາ​ນາ​ທິ​ບໍ​ດີ ດໍ​ໂນ​ລ ທ​ຣຳ ພວມ​ພະ​ຍາ​ຍາມ ທີ່​ຈະ​ປັບ ຄວາມ​ສຳ​ພັນ ທາງ​ດ້ານ​ເສດ​ຖະ​ກິດ ແລະ​ຍຸດ​ທ​ະ​ສາດ ຄືນ​ໃໝ່ ກັບ​ປັກ​ກິ່ງ.
ຄວາມສຳພັນ ລະຫວ່າງສະຫະລັດ ແລະຈີນ ມີຄວາມເຄັ່ງຕຶງຕື່ມຂຶ້ນ ນັບແຕ່ເດືອນມິຖຸນາເປັນຕົ້ນມາ ເວລາວໍຊິງຕັນ ເລີ້ມການເກັບພາສີຕໍ່ສິນຄ້ານຳເຂົ້າທີ່ສຳຄັນຕ່າງໆຈາກປັກກິ່ງ ແລະຈີນກໍໄດ້ຕອບໂຕ້ຄືນ ລັດຖະບານປະທານາທິບໍດີ ດໍໂນລ ທຣຳ ກ່າວວ່າ ຕົນພະຍາຍາມທີ່ຈະປັບຄວາມສຳພັນທາງດ້ານເສດ ຖະກິດແລະຍຸດທະສາດຄືນໃໝ່ກັບຈີນ ເພື່ອປະຕິບັດຕາມ ນະໂຍບາຍ “ອາເມຣິກາມາກ່ອນອື່ນໝົດ ” ແພັດຊີ ວີດາກຸສວາຣາ ນັກຂ່າວປະຈຳວີໂອເອ ປະຈຳທຳນຽບຂາວ ມີລາຍງານວ່າ ລັດຖະບານສະຫະລັດ ປະເຊີນໜ້າຈີນແບບໃດ ໃນປີ 2018 ຊຶ່ງໄພສານ ຈະນຳເອົາລາຍລະອຽດ ມາ ສະເໜີ ທ່ານ ໃນອັນດັບຕໍ່ໄປ ປັກກິ່ງໄດ້ນຳເອົາອຸບປະກອນ ແລະເຄື່ອງມືຕ່າງໆອອກມາເຜີຍແຜ່ ໃນການ ສະແດງເຮືອບິນຫວ່າງບໍ່ດົນຜ່ານມານີ້ ເຖິງແມ່ນວ່າສະຫະລັດຍັງຕິດອັນດັບທີ 1 ຂອງໂລກຢູ່ກໍຈິງ ໃນການໃຊ້ຈ່າຍທາງດ້ານທະຫານ ແຕ່ຈີນກໍໄດ້ມີການໃຊ້ຈ່າຍເພີ້ມຂຶ້ນ ເປັນຈຳນວນຫຼວງຫຼາຍ ໃນດ້ານນີ້ ທ່ານ Nan Tian ຈາກອົງການ SIPRI ກ່າວວ່າ ໃນຕອນຕົ້ນການເຂົ້າດຳລົງຕຳແໜ່ງຂອງທ່ານນັ້ນ ປະທານາທິບໍດີດໍໂນລ ທຣຳ ໄດ້ຊອກຫາຊ່ອງທາງ ທີ່ຈະປັບປຸງສາຍພົວພັນ ກັບຄູ່ຕຳແໜ່ງຝ່າຍຈີນ ທ່ານສີຈິ້ນຜິງ ເພື່ອຈະຢຸດເຊົາໂຄງການນິວເຄລຍຂອງເກົາຫຼີເໜືອ ບໍ່ເທົ່າໃດອາທິດ ຫລັງຈາກການພົບປະສຸດຍອດຄັ້ງປະຫວັດສາດ ລະຫວ່າງສະຫະລັດແລະເກົາຫຼີເໜືອແລ້ວ ສະຫະລັດກໍໄດ້ເລີ້ມທຳການເກັບພາສີເທື່ອທຳອິດຕໍ່ຈີນ ໂດຍກ່າວຫາພວກເຂົາເຈົ້າວ່າ ເຮັດການຄ້າແບບບໍ່ເປັນທຳ ແລະລັກຂະໂມຍຊັບສິນທາງດ້ານສະຕິປັນຍາ ແລະປັກກິ່ງກໍໄດ້ຕອບໂຕ້ຄືນດ້ວຍການເກັບພາສີຂອງຕົນ ທ່ານນາງ Bonnie Glaser ຈາກອົງການ CSIS ກ່າວວ່າ “ ອີກເລື້ອງນຶ່ງທີ່ສ້າງຄວາມກັງວົນໃຫ້ແກ່ວໍຊິງຕັນ ກໍຄື ການປົກປັກຮັກສາອິດສະຫຼະພາບໃນການເດີນເຮືອ ຢູ່ທະເລຈີນໃຕ້ ການເກືອບຕຳກັນ ລະຫວ່າງກຳປັ່ນລົບຂອງສະຫະລັດ ແລະຈີນ ໃນເດືອນຕຸລາຜ່ານມາ ແມ່ນໄດ້ເນັ້ນໃຫ້ເຫັນເຖິງບັນຫາຂັດແຍ້ງທີ່ອາດເກີດຂຶ້ນ ທ່ານ Vikram Singh ຈາກສະຖາບັນສັນຕິພາບສະຫະລັດ ກ່າວວ່າ ສິ່ງທີ່ສ້າງຄວາມກັງວົນອີກຢ່າງນຶ່ງ ກໍຄືຍຸດທະສາດໃນການລົງທຶນຂະໜາດໃຫຍ່ຂອງຈີນ ທີ່ເອີ້ນວ່ານຶ່ງແລວທາງນຶ່ງເສັ້ນທາງ ທ່ານດ່ວງ ທີ ເຕິນ ກ່າວວ່າ ເງິນທຶນຫຼາຍກວ່ານຶ່ງພັນຕື້ໂດລາຂອງຈີນ ຈະຊ່ວຍເຊື່ອມຕໍ່ເກືອບ 70 ປະເທດ ຊຶ່ງຈະເປັນການສ້າງອິດທິພົນ ຂອງປັກກິ່ງ ໃຫ້ເຂັ້ມແຂງຂຶ້ນຕື່ມ ຕໍ່ປະຊາກອນໂລກ 62 ເປີເຊັນ ຍານາງສຸພາວະດີ ໃຈເທບ ທີ່ເປັນຄົນໄທ ກ່າວວ່າ ເພື່ອເປັນການແຂ່ງຂັນ ສະຫະລັດໄດ້ສ້າງຕັ້ງອົງການນຶ່ງຂຶ້ນມາ ເມື່ອເດືອນຕຸລາແລ້ວນີ້ ເພື່ອໃຫ້ການກູ້ຢືມຕໍ່ເອກກະຊົນໃນມູນຄ່າ 60 ພັນລ້ານໂດລາ ສຳລັບໂຄງການຕ່າງໆ ໃນປະເທດທີ່ກຳລັງພັດທະນາ ໃນເດືອນດຽວກັນນີ້ ຮອງປະທານາທິບໍດີສະຫະລັດ ທ່ານໄມຄ໌ ແພັນສ໌ ໄດ້ກ່າວຫາປັກກິ່ງວ່າ ພະຍາຍາມທີ່ຈະແຊກແຊງເຂົ້າໃນ ການເມືອງພາຍໃນປະເທດຂອງສະຫະລັດ ແລະ ກ່າວວ່າ ລັດຖະບານປະທານາທິບໍດີທຣຳ ພວມຮ່າງຍຸດທະສາດໃໝ່ ຮອງປະທານາທິບໍດີໄມຄ໌ ແພັນສ໌ ກ່າວວ່າ ທີ່ກອງປະຊຸມສຸດຍອດຂອງກຸ່ມຈີ 20 ປະທານາທິບໍດີທຣຳ ແລະທ່ານສີ ຈິ້ນຜິງ ໄດ້ຕົກລົງທີ່ຈະຍຸຕິການເຄື່ອນໄຫວເພື່ອໂຈມຕີກັນທາງດ້ານການຄ້າ ເປັນເວລາ 90 ມື້ ນັບແຕ່ນັ້ນມາ ຈີນກໍໄດ້ຫລຸດການເກັບພາສີ ຕໍ່ການນຳເຂົ້າລົດໂອໂຕ ຈາກອາເມຣິກາ ແຕ່ໃນເດືອນທັນວານີ້ ປັກກິ່ງໄດ້ໃຫ້ສັນຍານວ່າ ຕົນຈະບໍ່ຍອມຖອຍອີກຕໍ່ໄປແລ້ວ ທ່ານສີ ຈິ້ນຜິງ ປະທານປະເທດຈີນ ກ່າວວ່າ ໃນຂະນະທີ່ການເຈລະຈາ ກ່ຽວກັບການຄ້າ ບໍ່ໄດ້ເປັນຂ່າວນອງນັນ ແຕ່ລັດຖະບານຂອງທ່ານ ທຣຳ ຍັງສືບຕໍ່ຕ້ານຢັນຕໍ່ອັນທີ່ຕົນເອີ້ນວ່າ ການເຈາະຂໍ້ມູນທີ່ໄດ້ຮັບການສະໜັບສະໜຸນຈາກປັກກິ່ງ ເພື່ອເຂົ້າຄວບຄຸມການເປັນຜູ້ນຳໃນດ້ານເທັກໂນໂລຈີຂອງໂລກ ໂດຍສະແດງໃຫ້ເຫັນວ່າ ສະຫະລັດແມ່ນບໍ່ມີຄວາມຕັ້ງໃຈທີ່ຈະຫລຸດຜ່ອນການຕໍ່ຕ້ານຈີນ ໃນປີໃໝ່ຈະມານີ້ Vikram Singh, U S Institute of Peace Duong Thi Tan, Vietnamese citizen Supawadee Chaithap, Thai citizen Xi Jinping, President People's Republic of China